Kolumbijské národné futsalové družstvo mužov je národné družstvo mužov, ktoré reprezentuje Kolumbiu v medzinárodných futsalových súťažiach a priateľských zápasoch. Funguje pod záštitou "Federación Colombiana de Fútbol" (FCF). Prvý medzinárodný zápas absolvovalo v roku 2003. Jeho najväčším úspechom je postup do semifinále MS v roku 2012. V júli 2018 mu patrilo vo svetovom futsalovom rebríčku 14. miesto.